

OSNOVNA ŠOLA DRSKA

Ulica Slavka Gruma 63

8000 Novo mesto

**Številka: 102-1/202-8**

**Datum: 1. 9. 2022**

**PROTOKOL za izvajanje VIZ programa v OŠ Drska**

**V veljavi od 1. 9. 2022** (do preklica). Protokol je usklajen z NIJZ.

Podlaga za sprejem dokumenta so:

* [Priporočila higienskih in organizacijskih ukrepov za preprečevanje širjenja SARS-CoV-2 v vzgoji in izobraževanju (NIJZ)](https://www.nijz.si/sites/www.nijz.si/files/uploaded/priporocila_higienskih_in_organizacijskih_ukrepov_v_vzgoji_in_izobrazevanju.pdf)
* [Navodila vzgojno izobraževalnim zavodom ob sumu ali potrjenem primeru okužbe s SARS-CoV-2 v zavodu (NIJZ)](https://www.nijz.si/sites/www.nijz.si/files/uploaded/navodila_vzgojno-izobrazevalnim_zavodom_ob_sumu_ali_potrjenemu_primeru_okuzbe_s_sars-cov-2_v_zvaodu_solsko_leto2022_2023.pdf)

**1 Vstop v šolo**

V šolo učenci vstopajo in izstopajo skozi dva vhoda/izhoda šole. Vsaka vrata nadzoruje dežurni zaposleni delavec šole.

**Za učence od 4. do 9. razreda je vstop v šolo je skozi glavni vhod** mogoč od 6:00 do 7:30, nato se vrata šole zaklenejo in se ponovno odklenejo ob 8:10. V nadaljevanju dopoldneva je šola zaklenjena.

Po potrebi jo odklepa dežurni delavec ali dežurni učenec šole.

**Učenci jutranjega varstva, učenci od 1. do 3. razreda,** od 6.00 do 7.45 vstopajo skozi zgornji vhod šole oz. skozi vhod za učence razredne stopnje.

Vstop v šolo je dovoljen izključno učencem, starši učencev pospremijo svojega otroka do zgornjega vhoda oz. vhoda za učence razredne stopnje (skozi ta vhod ne vstopajo skupaj s svojim otrokom).

**Obiskovalci šole vstopajo skozi glavni vhod**, ob vstopu je priporočljivo, da se razkužijo z razkužilom za roke (v predprostoru).

**Starši vrtčevskih otrok** vstopajo in izstopajo skupaj z otroki skozi glavni vhod, po stopnišču do vrtca (vračajo se po isti poti).

**Zaposleni vstopajo v šolo** in iz nje skozi spodnji in glavni vhod šole.

**2 Gibanje po šoli**

Učenci se po šoli gibajo v skladu s predpisi in priporočili NIJZ. Ta določba smiselno velja za učilnice, hodnike in druge prostore šole.

Učenci iz posamične matične učilnice uporabljajo izključno vnaprej določene toaletne prostore.

**3 Zračenje učilnic**

Poteka v skladu s šolskim pravilnikom Interne smernice za prezračevanje prostorov v času SARS-CoV-2 *(1. 9. 2021).*

Med poukom se šolski prostori redno zračijo vsaj enkrat med šolsko uro. Za zračenje prostorov, kjer poteka pouk, poskrbijo prisotni strokovni delavci in dežurni učenci.

Za večkratno zračenje preko celotnega dneva v večnamenskih prostorih, kjer se nahajajo strokovni delavci in ostali zaposleni, skrbijo čistilci in dežurni zaposleni.

**4 Preventivni ukrepi in samozaščitno vedenje**

**4.1 Preventivni ukrepi**

Šola zagotavlja, da so šolski prostori temeljito očiščeni z običajnimi sredstvi, ki jih sicer uporablja za čiščenje, dan pred ponovnim pričetkom pouka in v času trajanja pouka. Površine, ki se jih dotikamo pogosteje (kljuke, ograje, držala, stikala…), čistilke razkužujejo vsaj dvakrat na dan.

V učilnicah so:

* umivalniki s tekočo vodo
* podajalniki papirnatih brisač
* koši za smeti
* razkužilo za mize z najmanj 70 % etanola (koncentracija 70–80 %)
* na vidnih mestih so nameščene infografike o pravilnem umivanju rok in higieni kašlja

**Ob prihodu (vstopu v učilnico) oz. odhodu domov si učenci z vodo in milom umijejo roke.**

Učence mora učitelj spodbujati in usmerjati **k rednemu in pravilnemu umivanju rok.**

Po presoji učitelja se pouk v največji možni meri **izvaja na prostem** (v neposredni okolici šole).

Učenci glede na zdravstvene in vremenske pogoje upoštevajo naslednja priporočila:

* dodatna oblačila – zaradi zračenja prostorov
* plastenka z vodo – da se zmanjša uporaba in možna kontaminacija umivalnika
* sredstvo za zaščito pred soncem (v času večje moči sonca)

Namen samozaščitnega vedenja je varovanje sebe in drugih pred okužbo. Varno in odgovorno ravnanje je še posebej pomembno, če spadamo/jo v ranljivo skupino ali smo v stiku z ranljivo skupino.

**4.2 Samozaščitno vedenje**

**Priporočila:**

- Če zbolimo (učenec ali zaposleni), ostanemo doma in se samotestiramo.

- V šolo ne vstopamo z naslednjimi simptomi in znaki: povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba zaznavanja vonja in/ali okusa, neobičajna utrujenost, vnetje očesnih veznic tako v blagi kot v težji obliki.

- Upoštevamo pravilno higieno kašlja (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnati robček po vsaki uporabi odvržemo med odpadke in si nato umijemo roke z milom.

- Izogibamo se tesnim stikom z osebami, ki kažejo znake akutne okužbe dihal.

- Če sodimo v ranljivo skupino, se ravnamo po nasvetu pediatra ali izbranega osebnega zdravnika, tudi glede priporočila zaščite z masko.

- Podpremo osebe, ki se odločijo/potrebujejo zaščito z masko.

**5. UKREPI V PRIMERU SUMA OKUŽBE S SARS-CoV-2**

**V šol. letu 2022/23 se samotestiranje učencev in dijakov izvaja v domačem okolju** (do preklica):

- ob pojavu simptomov značilnih za SARS-CoV-2 oz.

- po stiku z okuženo osebo.

- Če učenec razvije simptome značilne za SARS-CoV-2 se o tem obvesti pediatra oz. izbranega osebnega zdravnika. Če je rezultat samotestiranja negativen, ni nadaljnjih ukrepov v VIZ. V primeru, da ima učenec simptome, o nadaljnji diagnostiki odloča pediater oz. izbrani osebni zdravnik. Le-ti se vrne v VIZ, ko je brez simptomov oz. po navodilih pediatra oz. izbranega osebnega zdravnika.

- Če je rezultat samotestiranja pozitiven, se o pozitivnem rezultatu samotestiranja obvesti pediatra oz. izbranega osebnega zdravnika, ki učenca napoti na potrditveni test. Učenec do rezultatov potrditvenega testa ostane doma.

- Če strokovni delavec šole v času pouka ugotovi, da se učenec ne počuti dobro, oziroma pri učencu prepozna simptome in znake koronavirusa ali neke druge bolezni, o tem obvesti starše, ki učenca čim prej prevzamejo. Učenec starše počaka ločeno od ostalih učencev in zaposlenih.

Učenec in zaposleni, ki je v stiku z njim, upoštevata vse preventivne ukrepe (maske, medosebna razdalja, higiena rok itd.).

O nadaljnjih diagnostičnih postopkih, zdravljenju in vrnitvi v VIZ odloča pediater oz. izbrani osebni zdravnik.

- Če zdravnik napoti zbolelega na testiranje in **je izvid testa negativen**, ukrepi VIZ niso potrebni.

- Če zdravnik napoti zbolelega na testiranje in **je izvid testa pozitiven,** ta dobi navodila za zdravljenje in izolacijo od izbranega zdravnika.

- **Starši o pozitivnem izvidu (potrditvenem testu) obvestijo razrednika** (telefonsko, preko elekt. pošte).

\*Prostore VIZ, kjer se je gibal oboleli učenec, je potrebno temeljito prezračiti ter očistiti in razkužiti predvsem površine, ki se jih je oseba dotikala (pipe, vrvica v WC-ju, kljuke vrat itd.).

**6. UKREPI OB POTRJENI OKUŽBI S SARS-CoV-2**

Če je izvid potrditvenega testa pozitiven, učenec dobi navodila za zdravljenje in izolacijo s strani izbranega zdravnika. **Starši o pozitivnem izvidu obvestijo razrednika** (telefonsko, elekt. pošta).

V primeru, da je okužen s SARS-CoV-2 nekdo od zaposlenih, o tem obvesti ravnatelja šole (telefonsko, elekt. pošta).

Če učenec s potrjeno okužbo v obdobju kužnosti (2 dni pred pojavom simptomov (oz. datum odvzema vzorca pri asimptomatskih) do 10 dni po pojavu simptomov) **ni obiskoval VIZ, ni nadaljnjega postopanja v VIZ.**

Če je učenec v obdobju kužnosti obiskoval VIZ, je potrebna prepoznava kontaktov potrjenega primera v obdobju kužnosti. Kontakte predstavljajo učenci in zaposleni pri vseh dejavnostih vzgoje in izobraževanja, ki jih izvaja in organizira VIZ ter organiziranem šolskem prevozu.

**Vodstvo VIZ pisno obvesti starše prepoznanih kontaktov, da se je v oddelku oz. skupini v VIZ, pri dejavnostih, ki jih organizira VIZ ali pri organiziranih šolskih prevozih, pojavila okužba s SARS-CoV-2.**

Navodila se smiselno uporabljajo tudi za zaposlene, v primeru suma na okužbo pri teh osebah.

**7 Odmori in šolska prehrana**

Med odmori učenci praviloma ostajajo v matični učilnici. V suhem vremenu so v času rekreativnega odmora na zunanjih površinah šole. Učenci se v okviru oddelčnih skupin lahko nemoteno (glede na velikost vseh navedenih površin) zadržujejo na le-teh.

Šolska malica za vse učence šole poteka po razporedu, na dogovorjenem mestu malicajo v šolski jedilnici ali v matičnem razredu.

Učenci učilnic zapuščajo za odhod na stranišče – posamezno in izmenjaje. Tudi v toaletnih prostorih so učenci dolžni upoštevati medsebojno razdaljo in pravila šolskega reda.

Okna v toaletnih prostorih so ves čas odprta, da se prostori ustrezno zračijo. Preverjanje tega opravlja hišnik ali čistilka.

**8 Šolska kuhinja in jedilnica ter proces prehranjevanja**

Izvaja se obvezno redno čiščenje in po potrebi razkuževanje površin in pultov.

V jedilnici se postreže kosilo. Pred prihodom v jedilnico si učenci umijejo roke, enako ob odhodu iz nje. Nadzor nad številom učencev, ki v danem trenutku kosijo, izvaja učeči učitelj določenega oddelka. Med izmenjavo učencev se jedilnica temeljito očisti in prezrači. Upošteva se razpored učencev oz. oddelkov na prihod v jedilnico.

Ravnateljica:

 mag. Natalija Novak

Novo mesto, 1. 9. 2022